**Jiřina Štěpničková a *Kladivo na čarodějnice***

Čo sa týka Jiřiny Štěpničkovej, úprimne zatiaľ nepoznám jej hereckú tvorbu veľmi do detailov. Spájam si ju s niekoľkými výraznými dielami, ktoré som videla, no nemám ucelený pohľad na jej typické role a pod.

Čo ma ale pri jej mene napadá ako prvé a dá sa povedať, že si to s ňou spájam najvýraznejšie, je film *Kladivo na čarodějice*. Čo na jednej strane môže pôsobiť ako paradox, pretože oproti iným filmom v ktorých má veľmi výrazné zastúpenie – napr. *Maryša* alebo *Šťastnou cestu*, v prípade tohto filmu je jej rola skôr vedľajšia. No dôvodov prečo je pre mňa aj tak najviac spätá práve s týmto filmom, je hneď niekoľko. V prvom rade, napriek tomu že jej rola je tu vedľajšia, príde mi pre príbeh veľmi kľúčová a najmä v jej podaní zostáva výrazná aj keď sa nejedná o hlavnú postavu. To mi príde zaujímavé a jedinečné. V druhom rade, jej postava je tu veľmi špecifická a povedala by som že aj náročná. Súvisí to pre mňa rovno s ďalším dôvodom a ten je, že film *Kladivo na čarodějnice* je pre mňa veľmi citové dielo. Jeho téma mi je do hĺbky blízka a čo sa postáv týka, mám k nim utvorené veľmi živé vzťahy. Jiřina Štěpničková je tiež jedna z obetí brutálneho, barbarského procesu a naviac ešte k tomu svoju rolu podáva svojím krásnym, autentickým herectvom. Pri jej monológoch má svoju postavu doslova v očiach a je v nej veľmi presvedčivá. Vynikne to najmä v záberoch, kedy je snímaná v detaile. Neraz som v súvislosti s tým počula alebo čítala názor, že pri stvárnení tejto postavy jej z očí hovorí smútok jej vlastného života. Čo je samozrejme len názor, no podobné osudy na mňa vždy pôsobia zaujímavo. Jej postava ako aj celý tento film, ma veľmi chytá za srdce zakaždým keď ho vidím. Preto som sa ho rozhodla vybrať ako to dielo, resp. rolu Jiřiny Štěpničkovej, ktorá sa mi s ňou spája najviac.

Lucia Antalová 527317